CELEX: 32011D0111
Language: sk
Date: 2011-02-18 00:00:00
Title: 2011/111/EÚ: Rozhodnutie Komisie z  18. februára 2011 , ktorým sa Francúzsku v zmysle smernice Rady 92/66/EHS povoľuje preprava jednodňových kurčiat a mladých nosníc z ochranného pásma zriadeného v dôsledku ohniska pseudomoru hydiny v kraji Côtes d’Armor [oznámené pod číslom K(2011) 869]  Text s významom pre EHP

19.2.2011   
            
            
               SK
            
            
               Úradný vestník Európskej únie
            
            
               L 46/44
            
         ROZHODNUTIE KOMISIE
   z 18. februára 2011,
   ktorým sa Francúzsku v zmysle smernice Rady 92/66/EHS povoľuje preprava jednodňových kurčiat a mladých nosníc z ochranného pásma zriadeného v dôsledku ohniska pseudomoru hydiny v kraji Côtes d’Armor
   [oznámené pod číslom K(2011) 869]
   (Text s významom pre EHP)
   (Iba francúzske znenie je autentické)
   (2011/111/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 92/66/EHS zo 14. júla 1992 zavádzajúcu opatrenia Spoločenstva na kontrolu pseudomoru hydiny (1), a najmä na jej článok 9 ods. 2 písm. f) bod ii),
   keďže:
   
               (1)
            
            
               Smernicou 92/66/EHS sa vymedzujú kontrolné opatrenia Únie, ktoré sa majú uplatňovať v prípade výskytu ohniska pseudomoru hydiny u hydiny alebo poštových holubov a iných vtákov držaných v zajatí. Podľa smernice dotknuté členské štáty v prípade, že bol u hydiny úradne potvrdený pseudomor hydiny, zabezpečia, aby príslušný orgán zriadil okolo infikovaného poľnohospodárskeho podniku ochranné pásmo s minimálnym polomerom troch kilometrov, ktoré je zároveň súčasťou pásma dozoru s minimálnym polomerom desať kilometrov.
            
         
               (2)
            
            
               Medzi opatrenia, ktoré sa uplatňujú v ochrannom pásme, patrí zákaz odsunu hydiny a násadových vajec z poľnohospodárskeho podniku, v ktorom sa nachádzajú, pokiaľ príslušný orgán nepovolil ich prepravu za osobitných podmienok.
            
         
               (3)
            
            
               Príslušný orgán môže predovšetkým povoliť prepravu jednodňových kurčiat a mladých nosníc iba do poľnohospodárskeho podniku v pásme dozoru, v ktorom sa nenachádza žiadna iná hydina. Avšak členským štátom, v ktorých preprava takýchto kurčiat a nosníc do poľnohospodárskeho podniku v pásme dozoru nie je možná, sa môže v súlade s postupom stanoveným v smernici 92/66/EHS povoliť, aby tieto kurčatá a nosnice prepravili do poľnohospodárskeho podniku mimo pásma dozoru.
            
         
               (4)
            
            
               Francúzsko 3. januára 2011 potvrdilo výskyt ohniska pseudomoru hydiny v poľnohospodárskom podniku s chovom holubov na mäso v obci Langoat v kraji Côtes d’Armor. Ochranné pásmo a pásmo dozoru boli v okolí tohto poľnohospodárskeho podniku zriadené už 30. decembra 2010.
            
         
               (5)
            
            
               Francúzsko 4. januára 2011 informovalo Komisiu o potvrdení ohniska nákazy a o prijatých kontrolných opatreniach vrátane zákazu presunu a prepravy hydiny mimo územia zriadeného ochranného pásma a pásma dozoru tak, ako je stanovené v smernici 92/66/EHS.
            
         
               (6)
            
            
               Ochranná zóna zriadená Francúzskom zahŕňa poľnohospodárske podniky s významnou produkciou jednodňových kurčiat a mladých nosníc, ako aj poľnohospodárske podniky nachádzajúce sa v pásme dozoru, ktoré nie sú dostatočne vybavené na to, aby takúto produkciu zvládli. Francúzsko preto informovalo Komisiu o tom, že preprava jednodňových kurčiat alebo mladých nosníc do poľnohospodárskeho podniku v zóne dozoru nie je možná.
            
         
               (7)
            
            
               Z tohto dôvodu Francúzsko požiadalo o povolenie prepravy takýchto kurčiat a nosníc do poľnohospodárskych podnikov nachádzajúcich sa mimo pásma dozoru. Jednodňové kurčatá a mladé nosnice pochádzajúce z týchto poľnohospodárskych podnikov nachádzajúcich sa v ochrannom pásme by zostali vo Francúzsku.
            
         
               (8)
            
            
               Preto je vhodné poskytnúť požadované povolenie pod podmienkou, že Francúzsko prijme prísne kontrolné a bezpečnostné opatrenia v súlade so smernicou 92/66/EHS, ktoré zabránia akémukoľvek riziku rozšírenia pseudomory hydiny.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Francúzsko môže povoliť prepravu jednodňových kurčiat a mladých nosníc pochádzajúcich z poľnohospodárskych podnikov nachádzajúcich sa v ochrannom pásme zriadenom 30. decembra 2010 v okolí poľnohospodárskeho podniku s chovom holubov na mäso v obci Langoat v kraji Côtes d’Armor do iných hydinárskych poľnohospodárskych podnikov nachádzajúcich sa na tomto území v prípade, že sú splnené tieto podmienky:
   
               a)
            
            
               príslušný orgán zodpovedný za poľnohospodársky podnik, z ktorého zásielka pochádza, oznámi poľnohospodárskemu podniku, ktorému je určená, najmenej 24 hodín vopred odoslanie jednodňových kurčiat alebo mladých nosníc;
            
         
               b)
            
            
               dopravné prostriedky použité na prepravu týchto jednodňových kurčiat alebo mladých nosníc sú pred odvozom zapečatené príslušným orgánom;
            
         
               c)
            
            
               pri zapečatení dopravných prostriedkov uvedených v písmene b) príslušný orgán zaznamená evidenčné číslo dopravného prostriedku a počet prepravovaných jednodňových kurčiat alebo mladých nosníc;
            
         
               d)
            
            
               po príchode do cieľového poľnohospodárskeho podniku príslušný orgán:
               
                           i)
                        
                        
                           skontroluje a odstráni pečať na dopravnom prostriedku;
                        
                     
                           ii)
                        
                        
                           je prítomný pri vyložení jednodňových kurčiat alebo mladých nosníc;
                        
                     
                           iii)
                        
                        
                           zaznamená evidenčné číslo dopravného prostriedku a počet prepravovaných jednodňových kurčiat alebo mladých nosníc;
                        
                     
         
               e)
            
            
               každý dopravný prostriedok, v ktorom sa prepravujú jednodňové kurčatá alebo mladé nosnice, sa ihneď po ich vyložení vyčistí a vydezinfikuje za prítomnosti úradnej kontroly a podľa pokynov príslušného orgánu;
            
         
               f)
            
            
               cieľový poľnohospodársky podnik bude pod úradnou kontrolou najmenej 21 dní.
            
         Článok 2
   Toto rozhodnutie je určené Francúzskej republike.
   
      V Bruseli 18. februára 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 260, 5.9.1992, s. 1.